รัฐบาลไทย-ข่าวทำเนียบรัฐบาล-มหาดไทยติวเข้มข้าราชการบรรจุใหม่ มีใจให้บริการ ตั้งมั่นอดทน ฝึกฝนตนเอง หมั่นทำความดี มีคุณธรรม น้อมนำหลักปรัชญาเศรษฐกิจพอเพียง ยึดมั่นประโยชน์ประชาชนและส่วนรวมเป็นสำคัญ
วันจันทร์ที่ 12 มีนาคม 2561
มหาดไทยติวเข้มข้าราชการบรรจุใหม่ มีใจให้บริการ ตั้งมั่นอดทน ฝึกฝนตนเอง หมั่นทําความดี มีคุณธรรม น้อมนําหลักปรัชญาเศรษฐกิจพอเพียง ยึดมั่นประโยชน์ประชาชนและส่วนรวมเป็นสําคัญ
มหาดไทยติวเข้มข้าราชการบรรจุใหม่ มีใจให้บริการ ตั้งมั่นอดทน ฝึกฝนตนเอง หมั่นทําความดี มีคุณธรรม น้อมนําหลักปรัชญาเศรษฐกิจพอเพียง ยึดมั่นประโยชน์ประชาชนและส่วนรวมเป็นสําคัญ
วันนี้ (12 มี.ค. 2561) เวลา 09.00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย เป็นประธานในพิธีเปิดโครงการศึกษาอบรม หลักสูตร“การเป็นข้าราชการที่ดี”รุ่นที่ 51ซึ่งจัดขึ้นโดย สถาบันดํารงราชานุภาพ กระทรวงมหาดไทย เพื่อให้ข้าราชการบรรจุใหม่ได้เรียนรู้ระเบียบแบบแผนของทางราชการและเป็นข้าราชการที่ดี มีผู้เข้ารับการอบรมจํานวนทั้งสิ้น 100 คน ประกอบด้วย หน่วยงานในสังกัดกระทรวงมหาดไทย 96 คน และกระทรวงวิทยาศาสตร์และเทคโนโลยี จํานวน 4 คน ใช้ระยะเวลาอบรม 10 วัน ระหว่างวันที่ 12 - 21 มีนาคม 2561 ณ วิทยาลัยมหาดไทย อําเภอบางละมุง จังหวัดชลบุรี
โอกาสนี้รองปลัดกระทรวงมหาดไทย ได้กล่าวแสดงความยินดีกับข้าราชการที่เข้ารับการอบรม พร้อมมอบโอวาทว่าอาชีพ“ข้าราชการ”ถือเป็นอาชีพที่มั่นคง ขอให้ทุกคนจงภูมิใจ และตั้งใจที่จะเป็นข้าราชการที่ดี ที่มีความรู้ความเข้าใจในบทบาทหน้าที่และความสําคัญของงานราชการที่มีต่อแผ่นดิน ซึ่งการเป็นข้าราชการที่ดีนั้นจะต้องผ่านระยะเวลาในการพิสูจน์คุณค่าที่อยู่ในตัวเอง ดั่งคําสุภาษิตที่กล่าวว่า“ระยะทางพิสูจน์ม้า กาลเวลาพิสูจน์คน”ดังนั้น เมื่อเราก้าวเข้าสู่การเป็นข้าราชการ สิ่งที่ทุกคนต้องคํานึงถึงคือบริบทในหน้าที่การงานและความรับผิดชอบ วิธีคิดและวิธีปฎิบัติ ต้องรู้จักนําเทคโนโลยีและนวัตกรรมสมัยใหม่มาปรับใช้ เพื่อให้ก้าวทันต่อยุคการเปลี่ยนแปลงของโลก และสิ่งที่สําคัญคือเราจะต้องยึดมั่นและก้าวเดินในเส้นทางที่ถูกต้อง มีอุดมการณ์ทางความคิดและการทํางาน รู้จักครองตนให้เป็นข้าราชการที่ดี มีคุณธรรม จริยธรรม มีความซื่อสัตย์สุจริต และปฏิบัติงานโดยยึดหลักกฎหมาย กฎระเบียบ และยึดถือประโยชน์ของพี่น้องประชาชน ประเทศชาติ และส่วนรวมเป็นสําคัญ พร้อมนี้ได้มอบแนวทางการทํางานให้แก่ผู้เข้ารับการอบรม เพื่อใช้เป็นหลักคิดและปฏิบัติตนในการทํางาน คือ1.การน้อมนําหลักปรัชญาของเศรษฐกิจพอเพียง มาใช้ในการดําเนินชีวิตทั้งความพอเพียง การรู้จักประมาณตน และความมีเหตุมีผล การรู้จักเก็บออม รู้จักกินจักใช้ และรู้จักพัฒนาตนเองอย่างสม่ําเสมอ รู้จักคิดการเปลี่ยนแปลง เพื่อให้การทํางานมีความทันสมัย และมีประสิทธิภาพมากยิ่งขึ้น2.การรู้จักอดทน อดกลั้น และเสียสละซึ่งเป็นสิ่งสําคัญที่ต้องยึดถือปฏิบัติ โดยเฉพาะการฝึกจิตใจให้เป็นคนเข้มแข็ง มั่นคง รู้จักผิดชอบชั่วดี มีจิตใจโอบอ้อมอารี และมีความอ่อนน้อมถ่อมตนอย่างสม่ําเสมอ3.บริการด้วยใจงานราชการนั้นต้องพบปะและอํานวยความสะดวกให้แก่พี่น้องประชาชนทุกคนด้วยความเสมอภาค บริการด้วยความรวดเร็ว เท่าเทียมกัน และมุ่งประโยชน์ส่วนรวม
ท้ายนี้รองปลัดกระทรวงมหาดไทย ได้กล่าวย้ําว่า“ข้าราชการยุคปัจจุบัน”ต้องพร้อมรับการเปลี่ยนแปลง และเรียนรู้ตลอดชีวิต ขอให้ข้าราชการบรรจุใหม่ทุกคน มีความมุ่งมั่น ตั้งใจในการทํางาน และหมั่นพัฒนาตนเองอย่างต่อเนื่อง ทั้งการเรียนรู้จากผู้บังคับบัญชาและเพื่อนร่วมงานที่มีประสบการณ์ เพื่อให้การทํางานมีประสิทธิภาพและประสบผลสําเร็จ รวมทั้งขอให้ยึดมั่นในคุณงามความดี“ทําดีต้องได้ดี”มีความซื่อสัตย์สุจริต และพร้อมเป็นแบบอย่างที่ดี มีการคิดและรู้จักหาวิธีการใหม่ๆ เพื่อพัฒนางานที่ดํารงอยู่ให้มีความเจริญก้าวหน้า เพื่อประโยชน์สุขของพี่น้องประชาชน และประเทศชาติ.
ครั้งที่ 58/2561
กองสารนิเทศ สํานักงานปลัดกระทรวงมหาดไทย
โทร 0-22224131-2